Guerra American de 1812

Le Guerra American de 1812 (1812-1815) esseva combattite inter le Statos Unite de America e Grande Britannia, resultante in plen derectos como un nation pro le SUA.

Le causa principal del guerra esseva que Brittania continuava a stoppar naves statounitese in oceanos e fortiava marineros laborar in naves britannic. Pro iste ration le guerra es a vices nominate "le secunde guerra del independentia del Statos Unite". Dunque in 1812 le presidente statounitese James Madison signava un declaration de guerra con Britannia.

Malgrado le guerra con Napoleon in Europa, le guerra con SUA in principio ben curreva pro Britannia. Naves britannic attacava le costa statounitese, destruente mesmo le citate capital de Washington, e Britannia forniva nativos american con armas, resultante in battalias difficile pro statouniteses al terra. Statouniteses attaccava le frontiera de Canada, ma iste battalias habeva nulle successo definitive. De facto le brittanos capturava castellos militar del SUA, includente Detroit.

Proxime al fin del guerra, le SUA ganiava alcun victorias clar: Fort Henry resistava a un attacca forte; Andrew Jackson vinceva un battalia con nativos american a Battalia de Horseshoe Bend; le nave statounitese Constitution, superior a multe naves brittanic, esseva usate a attaccar le costa de Britannia; Andrew Jackson ganiava un victoria grande super soldatos brittanic a Nove Orleans.

In 1814 le Tractato de Ghent esseva signate e finiva le guerra con le exception del Battalia de Nove Orleans, le qual occurreva in 1815 circa tres septimanas post le tractato. Le resultatos del guerra es:

 Naves statounitese ganiava le libertate del mares.
 Britannia gradualmente perdeva su possessiones al costa del nord-west del SUA presente.
 Canada remaneva fidel al Regno Unite.
 Sensos antianglese continuava fortemente in SUA, le quales finiva fortunatemente durante le Prime Guerra Mundial.

Referentias

https://www.battlefields.org/learn/articles/brief-overview-war-1812
https://www.history.com/topics/19th-century/war-of-1812